**2020. évi Pályázati felhívás
PTE Proof of Concept (PoC) alapból történő támogatásra**

1. **Az alap célja**

A Pécsi Tudományegyetem célja, hogy az oktatás, valamint a tudományos tevékenység mellett a régió és az ország meghatározó kutatás-fejlesztési és innovációs központja is legyen.

A Pécsi Tudományegyetem kiemelt fontosságot tulajdonít az egyetemen létrejövő szellemi termékek gazdasági hasznosításának. Ehhez kapcsolódóan kívánja létrehozni a szellemi termékek piacra juttatását, hasznosítását megkönnyítő PTE PoC (Proof of Concept) Alapot. Az alap elsődleges célja a termékvalidáció és termékfejlesztés támogatása.

1. **Az alap forrása**

Az alap forrását a 2020-2021 évre a „Tudástranszfer tevékenységek fejlesztése a Pécsi Tudományegyetemen az Egyetemközpontú Innovációs Ökoszisztéma kialakítása érdekében” című 2019-1.2.1-EGYETEMI-ÖKO-2019-00015 számú projektből, valamint a TKP 2020 – Intézményi Kiválóság Alprogram (TKP2020-IKA) keretéből kívánjuk biztosítani. Rendelkezésre álló keret 134,8 millió Ft. Támogatni tervezett pályázatok száma: 20-22 db.

1. **Az alap indokoltsága**

Az egyetemen folyó kutatási tevékenység keretében fejlesztett találmányok nem jutnak el addig a technológia-fejlettségi szintig, ahol üzleti hasznosíthatóságuk bizonyítottá válhat, legtöbb esetben hiába rendelkeznek komoly hasznosíthatósági potenciállal, értékesítésüknek komoly gátat szab az alacsony technológiai érettség. Ezt a fejlesztési lépést a külső partnerek – vállalati együttműködők, befektetők – még nem, az alapkutatási – zömmel pályázati – programok már nem finanszírozzák, miközben a szellemi termék piacra vitelét, értékesítését legtöbbször ellehetetleníti a magas üzleti kockázat. A tapasztalható finanszírozási rés, a hasznosíthatósághoz szükséges célirányos fejlesztések, bizonyítások pénzügyi hátterét leghatékonyabban egy e céllal létrehozott, önálló pénzügyi alappal lehet megvalósítani.

1. **Az alapból támogatható tevékenységek**

(1.) Ötletvalidációhoz kapcsolódó költségek, piackutatás;

(2.) Proof of Concept (igazoló) kísérletek végzése; ehhez kapcsolódó bérköltségek, anyagbeszerzés és kutatási kiseszköz beruházás;

(3.) Prototípus-fejlesztés;

(4.) Külsős vizsgálatok, terméktesztek, terepkísérletek;

(5.) Külső szakértők megbízása üzleti-hasznosítási modell kidolgozására, piacelemzésre, piacfókuszálásra;

(6.) Külső szolgáltatások igénybevétele (pl. szoftverfejlesztés, rapid prototyping, analitikai szolgáltatások stb.);

(7.) Egyértelműen és célzottan a hasznosítás érdekében tervezett ipari konferenciákon, partnertalálkozókon történő - elsődlegesen online – részvétel;

(8.) Egyetemi hasznosító vállalkozások létrehozása és üzleti terv elkészítése.

1. **Elszámolható költségek**

Személyi jellegű költségek

* többletfeladat keretében bér jellegű költség és járuléka
* megbízási szerződés keretében bér jellegű költség és járuléka

Dologi költségek

* szakértői szolgáltatások költsége, szellemi tevékenység költségei, szakértői díjak
* regisztrációs díj, úti- és szállás költség
* piacra jutást segítő szolgáltatások igénybevétele
* kutatási anyag- és fogyóeszköz beszerzés

Beruházások

* kutatáshoz szükséges eszközbeszerzés
* prototípus fejlesztés költségei
1. **Nem elszámolható költségek**

Személyi jellegű költségek

* A pályázatot benyújtó egyetemi polgár nem kaphat személyi jellegű támogatást.

Beruházások

* Informatikai eszköz beszerzése jelen pályázat keretei között nem lehetséges!
1. **A pályázat lebonyolítása**

(1.) A pályázatok benyújtása két szakaszban történik. A pályázatok érkeztetését és nyilvántartását, illetve a pályázók értesítését a Kancellária Kutatáshasznosítási és Technológia-transzfer Központ (KTTK) végzi.

(2.) A pályázat első szakasza: a pályázati Ötletjavaslat benyújtása. Az Ötletjavaslatot a KTTK részére kell benyújtani. A jelentkezők a beküldést követően két munkanapon belül visszaigazolást kapnak a projektjavaslatok befogadásáról. Az Ötletjavaslatok az e-mail-en történő visszaigazolást követően válnak befogadottá. A beérkezett Ötletjavaslatok befogadását követően a KTTK konzultációs segítséget nyújt a részletes Projektjavaslat összeállításában.

(3.) A pályázat második szakasza: a részletes Projektjavaslat benyújtása. A Projektjavaslatot a PTE részére a KTTK útján kell benyújtani.

(4.) A támogatásról a döntéseket egy többségében külső, ipari, üzleti, befektetői szakemberekből álló testület, a PoC Innovációs Tanácsadó Testület hozza meg. A pályázatok benyújtása és elbírálása folyamatos.

(5.) A Támogatás összege 2-7 millió forint. Projekt időtartalma legfeljebb 9 hónap.

(6.) Elvárt eredmény a termék/technológia alkalmassá tétele az alábbiak valamelyikére:

* A technológia továbbfejlesztéséhez szükséges külső források bevonása;
* Ipari partner részére hasznosításba adás;
* A technológiát hasznosító spin-off vállalkozás indítása.

(7.) A KTTK a tervezett eredmények eléréséhez minden projekthez mentort biztosít, aki tanácsadási, üzletfejlesztési tevékenységgel segíti a pályázót.

1. **A támogatás feltételei**

(1.) Csak hasznosítási potenciállal rendelkező kutatási eredményekre épülő projekt támogatható.

(2.) Az Egyetem valamennyi polgára benyújthat pályázatot.

(3.) A pályázó „A Pécsi Tudományegyetem szellemi alkotások jogvédelméről és a szellemi tulajdon kezeléséről szóló szabályzatában” foglaltak szerint korábban benyújtott vagy legkésőbb az Ötletjavaslat benyújtásával egyidejűleg benyújt egy szellemi alkotás bejelentést a PTE-hez a Kutatáshasznosítási és Technológia-transzfer Központon keresztül a finanszírozást igénylő projekt tárgyában.

Hallgató pályázó esetén a pályázat támogathatóságának feltétele, hogy a hallgató a projekt tárgyát képező szellemi alkotást a PTE részére felajánlja.

(4.) A projekt alapját képező technológia (szellemi alkotás) kizárólagosan a PTE tulajdona lehet. A harmadik természetes vagy jogi személyekkel megosztott tulajdonban lévő technológiára irányuló projekt abban az esetben támogatható, amennyiben a PTE tulajdonrésze az érintett technológiára vonatkozóan eléri vagy meghaladja az 50%-ot.

(5.) A projekt alapját képező technológia még nem került hasznosításra licencia formájában és licencia-opciós jog sem került alapításra.

(6.) A projekt a proof-of-concept fázist, illetve a szellemi alkotás hasznosíthatóságának demonstrálását célozza meg.

(7.) A projektjavaslat a technológia-, szolgáltatás-, termékfejlesztés soron következő fázisát vagy ezek tesztelését célozza meg.

(8.) A projekt legfeljebb 9 hónapra tervezhető.

(9.) A projekt támogatható összköltsége 2-7 millió forintra tervezhető. A tervezett források ütemezett felhasználása érdekében a PoC Innovációs Tanácsadó Testület feltételes támogatási döntést is hozhat. Feltételes támogatás esetén a fejlesztés finanszírozására a forrás (TKP2020-IKA) rendelkezésre állását követően van lehetőség.

(10.) A pályázó nyilatkozatban vállalja az együttműködést annak érdekében, hogy a megítélt forrás a szabályoknak megfelelő módon és időben elszámolásra kerülhessen, így biztosítva a hatékony felhasználást.

(11.) A pályázó havonta köteles rövid írásbeli jelentést készíteni a támogatott projekt előrehaladásáról és azt köteles elektronikus formában megküldeni KTTK által kijelölt mentor részére.

(12.) A pályázati forrás konkrét hasznosulásának bemutatására a pályázó köteles egy min. 3000 karakter terjedelmű, írásbeli záróbeszámolót leadni a projekt lezárultával a PTE Kutatáshasznosítási és Technológia-transzfer Központja részére. A záróbeszámolókat a PTE Innovációs Bizottsága értékeli.

(13.) A pályázó nyilatkozatban vállalja az együttműködést a PTE Kutatáshasznosítási és Technológia-transzfer Központtal, felkérésére bemutatja a fejlesztését harmadik fél számára, részt vesz a PTE KTTK által szervezett vagy a PTE KTTK által javasolt szakmai rendezvényeken.

(14.) Amennyiben a pályázó nem tudja teljesíteni jelen pályázat felhasználási és teljesítési feltételeit, illetve nem tud elszámolni a megnyert támogatással automatikusan kizárásra kerül a PTE belső pályázatai köréből.

(15.) Nem nyújthat be pályázatot az a pályázó, aki nem tudta teljesíteni a 2019-es évi Proof of Principle (PoP) pályázat felhasználási és teljesítési feltételeit, illetve nem tudott elszámolni az ott elnyert támogatással.

1. **A pályázatok benyújtása**

(1.) A pályázati Ötletjavaslat csak a jelen felhívás *1. sz. mellékletét* képező, illetve a www.innovacio.pte.hu oldalról letölthető hivatalos adatlapon nyújtható be. Az adatlaphoz csatolni kell a jelen kiírás *2 sz. mellékletében* található Pályázói nyilatkozatot.

(2.) A pályázati Ötletjavaslatot elektronikusan kérjük benyújtani az alábbi címre: czibok.balazs@pte.hu .

(3.) A részletes Projektjavaslat a kijelölt KTTK mentor együttműködésével, vele egyeztetett módon készíthető el a jelen kiírás *3. sz. mellékletében* található Projektadatlapon.

(4.) A pályázat támogathatóságához a részletes projektjavaslat benyújtásával egyetemben mellékelni kell a pályázó munkahelyi vezetőjének vagy az adott helyzetben értelmezhető felettesének támogató nyilatkozatát.

(5.) A pályázatok benyújtása és elbírálása folyamatos.

**1. sz melléklet**

**ADATLAP - PTE PoC Ötletjavaslat elkészítéséhez**

**I.PÁLYÁZÓ ADATAI**

|  |  |
| --- | --- |
| **Pályázó neve:** |  |
| **Kutatócsoport megnevezése:** |  |
| **Kar:** |  |
| **Intézmény, tanszék:** |  |

**II. AZ ÖTLET BEMUTATÁSA**

**II/1. Az ötlet címe:**

|  |
| --- |
|  |

**II/2. Az ötlethez kapcsolódó bejelentett szellemi termék megnevezése:**

|  |
| --- |
|  |

**II/3 Az ötlet leírása (a megoldott probléma, a megoldás és az újdonságtartalmat alátámasztó tények bemutatása – maximum 2000 karakter):**

|  |
| --- |
|  |

**II/4. Az ötlet hasznosítási lehetőségeinek bemutatása (maximum 500 karakter):**

|  |
| --- |
|  |

**II/5. Az ötlet fejlesztési igénye és annak indokoltsága (maximum 1000 karakter):**

|  |
| --- |
|  |

**III. A PÁLYÁZAT KERETÉBEN TERVEZETT TEVÉKENYSÉGEK**

|  |  |  |  |  |
| --- | --- | --- | --- | --- |
|  | **Megnevezés***(lásd felhívás IV. pont)* | **Leírás** *(Tevékenység rövid leírása, indoklása)* | **Eredmény** | **Tervezett költség** |
| 1. |  |  |  |  |
| 2. |  |  |  |  |

*A tevékenységek száma nem korlátozott, a táblázat szükség szerint bővíthető.*

**2. sz melléklet**

**Pályázói nyilatkozat**

Alulírott ………………………………………………, ezúton nyilatkozom, hogy az általam Proof of Concept alapra benyújtott pályázati ötletem kapcsán vállalom az innovatív ötlet fejlesztésével járó feladatokat, a benyújtott ötlet fejlesztése során, illetve az fejlesztés eredményének hasznosításakor együttműködök a PTE Kancellária Gazdaságstratégiai, Kapcsolati és Innovációs Főosztály Kutatáshasznosítási és Technológia-transzfer Központ (továbbiakban KTTK) munkatársaival.

Az együttműködés során:

* az ötlethez/termékhez kapcsolódó publikációs tevékenységet csak a KTTK hozzájárulása után valósítok meg,
* harmadik fél számára az ötletről/termékről csak a KTTK tájékoztatását követően, a KTTK jóváhagyásával adok/tartok tájékoztatást,
* vállalom a részvételt az ötlet/termék hasznosításához kapcsolódó megbeszéléseken, egyeztetéseken, technológiai bemutatókon, konferenciákon.

*Kelt: Pécs, …………………………..*

**………………………………………………..**

**3. sz. melléklet**

**ADATLAP - PTE PoC Projektjavaslat elkészítéséhez**

**1. A projekt címe:**

|  |
| --- |
|  |

**2. Az innovációt megalapozó elvégzett saját kutatás, létrehozott kutatási eredmény bemutatása**

|  |
| --- |
|  |

**3. Az innovációt igazoló, alátámasztó tudományos eredmény, közlemény bemutatása**

|  |
| --- |
|  |

**4. Az innovációt indokló piaci/társadalmi igény bemutatása (maximum 1000 karakter)**

|  |
| --- |
|  |

**5. Az innovációt hasznosító piac ismertetése, érdekelt cégek, versenytársak, versengő termékek/szolgáltatások bemutatása (maximum 2000 karakter)**

|  |
| --- |
|  |

**6. A piacosítható innováció jellegének (termék/szolgáltatás) ismertetése, piacra viteli elképzelések (egyetemi K+F+I szolgáltatás nyújtása megrendelőknek, licencia értékesítés piaci szereplőknek, licencia vásárlás saját vállalkozás részéről, új spin-off vállalkozás alapítása stb.) (maximum 2000 karakter)**

|  |
| --- |
|  |

**7. A PoC pályázat keretében létrejövő eredmény(ek) részletes bemutatása, jellemzése (maximum 2000 karakter)**

|  |
| --- |
|  |

**8. Tételes költségvetés**

A táblázat a területébe történő 2 kattintás után automatikusan számoló Excel táblaként működik, majd kitöltés után a Word szövegébe való 1 kattintással lehet kilépni belőle.

